రాష్ట్రంలో ప్రభు త్వ, ప్రైవేటు అన్ని రకాల పాఠశాలల్లో ఒకటవ తరగతిలో చేరుతున్న విద్యార్థుల సంఖ్య ఏటికేడాది తగ్గుతూ వస్తున్నది. 1వ తరగతిలో 2006-07 విద్యాసంవత్సరంలో విద్యార్థుల నమోదు 111.97 శాతం కాగా… 2015-16 నాటికి అది 102.48 శాతానికి తగ్గింది. పదేండ్లలో 9.49 శాతం తగ్గుదల నమోదైంది. కుటుంబ నియంత్రణ పద్ధతుల వాడకం పెరిగి జననాల రేటు తగ్గుతున్న క్రమంలో ఆ ప్రభావం పాఠశాలల్లో విద్యార్థుల నమోదుపై కనపడుతున్నది. భవిష్యత్తులోనూ దీని ప్రభావం మరింత అధికంగా ఉండే అవకాశాలు ఉన్నాయని తాజా గణాంకాలనుబట్టి అర్థమవుతుంది. 2009-10 నుంచి 2012-13 సంవత్సరాల మధ్యకాలంలో విద్యార్థుల నమోదు ఒకింత పెరిగినా.. మొత్తంగా చూసుకుంటే తగ్గుతూనే వస్తుందన్న విషయాన్ని విద్యాశాఖ వెల్లడించిన గణాంకాలు స్పష్టం చేస్తున్నాయి (చదువుకునే వయసున్న పిల్లలు, పాఠశాలలో చేరిన పిల్లల నిష్పత్తి ఆధారంగా ఈ శాతాన్ని లెక్కిస్తారు). పదోతరగతికి వచ్చేసరికి దాదాపు 30 శాతం వరకు విద్యార్థులు మధ్యలో బడి మానేస్తున్నారని ఈ గణాంకాలు వెల్లడిస్తున్నాయి.
rashtramlo prabhu twa, praivetu anni rakala paatasaalallo okatava taragatilo cherutunna vidyaarthula sankhya etikedadi taggutuu vastunnadi. 1va taragatilo 2006-07 vidyaasamvatsaramlo vidyaarthula namodu 111.97 saatam kagay 2015-16 naatiki adhi 102.48 saataaniki taggindi. padendlalo 9.49 saatam taggudala namodaindi. kutumba niyantrana paddhatula vaadakam perigi jananaala retu taggutunna kramamlo aa prabhaavam paatasaalallo vidyaarthula namodupai kanapadutunnadi. bhavishyattuloonuu deeni prabhaavam marinta adhikamgaa unde avakaasaalu unnaayani taja ganankalanubatti ardhamavutundi. 2009-10 nunchi 2012-13 samvatsaraala madhyakaalamlo vidyaarthula namodu okinta perigina.. mottamgaa chusukunte taggutune vastundanna vishayaanni vidyaasaakha velladinchina ganaankaalu spashtam chestunnayi (chaduvukune vayasunna pillalu, paatasaalalo cherina pillala nishpatti aadhaaramgaa ee saataanni lekkistaaru). padotaragatiki vachesariki daadaapu 30 saatam varaku vidyaarthulu madhyalo badi maanestunnaarani ee ganaankaalu velladistunnaayi.